Koordinatar: 23°08′N 53°46′E﻿

**Liwa-oasen** (arabisk واحة ليوا, *Wāḥḥat Līwā*) er ein stor oase i Abu Dhabi i Dei sameinte arabiske emirata.

Geografi
--------

Vegen frå landsbyane i Liwa-oasen.
Liwa-oasen ligg kring 100 km sør for kysten av Persiabukta og 150 km sør-sørvest for byen Abu Dhabi i Al Gharbia-området, langs nordkanten av ørkenen Rub' al Khali. Han strekkjer seg kring 100 km frå aust til vest, langs ein boge i nord. Det ligg kring 50 landsbyar i oasen. Det geografiske og økonomiske senteret i oasen er Muzayri`, der hovudvegen frå Abu Dhabi går inn i oasen, og så deler seg i aust og vest.

I følgje ei folketeljing i 2005 var folketalet 20 ,196.

Landsbyane i Liwa-oasen er dei sørlegaste busetjingane i Abu Dhabi og Dei sameinte arabiske emirata. Sørgrensa til Abu Dhabi med Saudi-Arabia, som ligg mellom 16 og 35 km frå oasen, er ei rett linje i ørkenen, som er stort sett folketom. Mahdar Bin `Usayyan er den sørlegaste landsbyen i Emirata, og den austlegaste i oasen. 10 km sør for grensa og 40 km sør for den austlege delen av oasen, ligg det saudiarabiske oljeanlegget Shaybah. Det er ingen veg mellom Liwa-oasaen og Shaybah, og ingen grenseovergang.

Økonomi
-------

Ei viktig næring i oasen er dyrking av dadlar. Det er mykje bruk av dryppvatning og drivhus. Turisme vert stadig viktigare, og her finst eit par hotell, hovudsakleg for embets- og forretningsfolk. I nærleiken ligg Moreeb-dynene, 22 km sør for Muzayri` langs ein liten veg. Med ei høgd på 300 meter er dei av dei største sanddynene i verda, og tiltrekkjer seg turistar kvart år under Liwa-festivalen.

Historie
--------

Oasen er fødestaden til dei regjerande familiane i Abu Dhabi og Dubai. I 1793 flyttar herskarfamilien Al Nahyan frå Liwa til byen Abu Dhabi.

Tradisjonelt var menn frå Liwa (bani yas-stamma) perledykkarar på kysten om sommaren.

Landsbyar
---------

| Landsby | arabisk |
| --- | --- |
| **`Aradah** | عرادة |  |
| **Milqatah** | ملقطة |  |
| Al `Idd | العيد |  |
| Al Mariyah al Gharbiyah | المارية الغربية |  |
| Humar | حمار |  |
| Khannur | خنور |  |
| Hamarur | حمرور |  |
| Taraq | طرق |  |
| Mujib | مجيب |  |
| Kayyah | كية |  |
| Zuwayhir | ظويهر |  |
| Wafd | وفد |  |
| Umm al Qurayn | أم القرين |  |
| **Qutuf** | قطوف |  |
| Al Atir | العاطر |  |
| **Al Mariyah** | المارية |  |
| **Zafir** | ظفير |  |
| Jayf | جيف |  |
| **Muzayri`** | مظيري |  |
| **Nafir** | نافر |  |
| Huwaylah | حويلة |  |
| **Qurmidah** | قرمدة |  |
| Hafif | هفيف \ حفيف |  |
| `Attab | عتاب |  |
| **Shah** | شاه |  |
| Huwaytayn | حويطين |  |
| Sabkhah | سبخة |  |
| Al Hadhi | الهذي |  |
| **Tharwaniyah** | ثروانية |  |
| Al Mashrub | المشرب |  |
| **An Nashshash** | النشاش |  |
| Dahin | داهن |  |
| Wadhil | واظل |  |
| Mawsil | موصل |  |
| Al Khis | الخيس |  |
| Qu`aysah | قويسة |  |
| **Hamim** | حميم |  |
| Jurayrah | جريرة |  |
| Mahdar Bin `Usayyan | مهدر بن عصيان |  |

Kjelder
-------

* *Denne artikkelen bygger på «Liwa Oasis» frå Wikipedia på engelsk, den 6. juni 2016.*
	+ *Wikipedia på engelsk oppgav desse kjeldene:*

1. ↑  Abu Dhabi Report
2. ↑
3. ↑  *arkivkopi*, arkivert frå originalen 23. august 2021, henta 6. juni 2016
4. ↑  Motohiro, Ono (March 2011). «Reconsideration of the Meanings of the Tribal Ties in the United Arab Emirates: Abu Dhabi Emirate in Early ʼ90s» (PDF). *Kyoto Bulletin of islamic Area Studies* **4–1** (2): 25–34. Henta 17. april 2013.

Bakgrunnsstoff
--------------

 Commons har multimedium som gjeld: **Liwa-oasen**

* Liwa ørkensafari

| * v
* d
* e
 Emiratet Abu Dhabi |
| --- |
| Byar og område | Abu al Abyad**·** Abu Dhabi**·** Al Ain**·** Al-Aryam**·** Al Jahar**·** Al Maryah Island**·** Al Mushrif**·** Al Nahyan**·** Dalma**·** Dasøya**·** Habshan**·** Halat al Bahrani**·** Khalifa by**·** Liwa-oasen**·** Marawah**·** Mussafah**·** Ruwais**·** Sila**·** Sir Bani Yas**·** Sowwah-plassen**·** Swaihan**·** Yasøya |